Id-Deċiżjoni tal-Kummissjoni
tas-6 ta’ Lulju 2000
li temenda d-Deċiżjoni 97/365/KE dwar it-tfassil ta’ listi provisorji ta’ stabbilimenti ta’ pajjiżi terzi li minnhom l-Istati Membri jawtorizzaw importazzjoni ta’ prodotti ppreparati mill-laħam ta’ annimali tal-ifrat, ħnieżer, equidae u nagħaġ u mogħoż
(mgħarrfa bid-dokument Nru Ċ(2000) 1844)
(Test b’rilevanza għall-EEE)
(2000/429/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Deċiżjoni tal-Kunsill 95/408/KE tat-22 ta’ Ġunju 1995 dwar il-kundizzjonijiet għat-tfassil, għal perjodu temporanju, ta’ listi provisorji ta’ stabbilimenti ta’ pajjiżi terzi li minnhom l-Istati Membri huma awtorizzati li jimportaw ċerti prodotti li joriġinaw mill-annimali, prodotti mis-sajd jew molluski bivalvi ħajjin [1], kif emendata l-aħħar mid-Deċiżjoni 98/603/KE [2], u b’mod partikolari l-Artikolu 2(1) tagħha,
Billi:
(1) Id-Deċiżjoni tal-Kummissjoni 97/222/KE [3], tistipula lista ta’ pajjiżi terzi li minnhom l-Istati Membri jawtorizzaw l-importazzjoni ta’ prodotti tal-laħam;
(2) Għall-pajjiżi f’dik il-lista il-ħtiġiet ta’ ċertifikazzjoni ta’ saħħa tal-annimal u dik veterinarja għall-importazzjoni ta’ prodotti tal-laħam ġew stipulati fid-Deċiżjoni tal-Kummissjoni 97/221/KE [4];
(3) Listi provisorji ta’ stabbilimenti ta’ pajjiżi terzi li minnhom l-Istati Membri jawtorizzaw importazzjoni ta’ prodotti ppreparati mill-laħam ta’ annimali tal-ifrat, ħnieżer, equidae u nagħaġ u mogħoż ġew stipulati bid-Deċiżjoni tal-Kummissjoni 97/365/KE [5];
(4) Il-Kummissjoni rċeviet mill-Islovakkja lista ta’ stabbilimenti, b’garanziji li jilħqu bis-ħiħ il-ħtiġiet xierqa ta’ saħħa tal-Komunità;
(5) Lista provisorja ta’ stabbilimenti li jipproduċu prodotti preparati mill-laħam tal-annimali tal-ifrat, ħnieżer, equidae u nagħaġ u mogħoż tista’ għalhekk titfassal rigward l-Islovakkja.
(6) Il-miżuri provvduti f’din id-Deċiżjoni huma bi qbil ma’ l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
It-test tal-Anness ma’ din id-Deċiżjoni huwa miżjud mal-Anness tad-Deċiżjoni Nru 97/365/KE.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fis-6 ta’ Lulju 2000.